Diari Oficial de la Generalitat Valenciana


Sumari del DOGV 260, del 13-06-1985 (1985/804481)

DECRET 71/1985 de 27 de maig, del Consell de la Generalitat Valenciana, pel qual es convoquen ajudes per a Cooperatives i Societats Anònimes Laborals Jubilació de treballadors i Integració Laboral del minusvàlid.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/05/27/71/dof/vci/html**

### Dades del document

Número de DOGV
:   260

Data del DOGV
:   13-06-1985

Secció del DOGV
:   DISPOSICIONS GENERALS

Número del document
:   1985/804481


Data del document
:   27-05-1985

Organisme emissor
:   Conselleria de Sanitat, Seguretat Social i Treball

Tipus de document
:   Decret

Decret 71/1985, de 27 de maig, del Consell de la Generalitat Valenciana, pel qual es convoquen ajudes per a Cooperatives i Societats Anònimes Laborals, Jubilació de treballadors i Integració Laboral del minusvàlid.  
En virtut del Reial Decret 268/1985, de 23 de gener, foren transferits a la Comunitat Valenciana diverses funcions i serveis de l'Estat en matèria de la unitat administradora del Fons Nacional de Protecció al Treball.   
Per Ordre del Ministeri de Treball i Seguretat Social, de 12 de març de 1985, s'estableixen entre altres els programes de suport a l'ocupació en Cooperatives i Societats Anònimes Laborals, de suport a la jubilació de treballadors i de suport a la integració laboral del minusvàlid.   
D'altra banda, la Llei 10/1984, de 29 de desembre, de pressupost de la Generalitat Valenciana per a 1985, estableix ajudes per a subvencions a les cooperatives.   
Per això cal dictar una norma que concrete les ajudes que la Generalitat Valenciana pot concedir, d'acord amb les normes esmentades.   
En atenció d'aquests motius, a proposta del Conseller de Sanitat, Seguretat Social i Treball, i amb la deliberació prèvia del Govern Valencià, en la reunió del dia 27 de maig de 1985,   
DECRETE:   
Article primer  
La Conselleria de Sanitat, Seguretat Social i Treball concedirà i gestionarà durant 1985 les ajudes següents:   
a) De suport a l'ocupació en Cooperatives i Societats Anònimes Laborals.   
b) De suport a la jubilació dels treballadors.   
c) Per la integració laboral del minusvàlid.   
Article segon  
Les ajudes a l'ocupació en Cooperatives i Societats Anònimes Laborals consistiran en:   
1. Subvencions de sis punts com a màxim del tipus d?interès de préstecs concedits a les entitats esmentades.   
2. Ajudes per a l'assistència tècnica.   
3. Ajudes per a la formació i promoció cooperativa i comunitària.   
4. Subvencions de les garanties exigides a les cooperatives per a l'obtenció de préstecs.   
Article tercer  
En suport a la jubilació de treballadors, hom podrà concedir ajudes amb les finalitats següents:   
1. Atendre a la jubilació anticipada de treballadors d'empreses en crisi, en les condicions que es fixen segons que estableix el Reial Decret 262/1985, de 23 de gener, sobre traspàs de funcions i serveis de l'Estat a la Comunitat Valenciana, en matèria d'expedients de regulació d'ocupació.   
2. Facilitar l'accés a les pensions de jubilació o invalidesa permanent de la Seguretat Social als treballadors per compte d'altri o assimilats majors de seixanta anys que tinguen cobert, almenys, el 50 % del període de cotització exigit per la Seguretat Social, peró que no puguen accedir a les prestacions de jubilació o invalidesa en no haver satisfet totalment el període esmentat.   
Article quart  
A fi de promoure la integració laboral del minusvàlid es podran concedir les ajudes següents:   
1. Assistència econòmico-financera.   
Destinades al manteniment de llocs de treball:   
-Subvenció per lloc de treball ocupat per minusvàlid .   
-Bonificacions de la quota empresarial a la Seguretat Social.   
-Subvencions per a l'adaptació de llocs de treball i eliminació de barreres arquitectòniques.   
1.2. Per a la constitució com a treballador autònom.   
2. Assistència tècnica per als centres especials d'ocupació.  
Article cinqué  
1. Les sol·licituds de subvencions financeres previstes en l'apartat I de l'article segon d'aquesta disposició seran tramitades, a través de l'entitat prestamista, davant de les direccions territorials de treball de la Conselleria de Sanitat, Seguretat Social i Treball, en els impresos que s?hi facilitaran, als quals s'acompanyarà la documentació complementària que s'hi indique.   
2. Les sol·licituds de les ajudes previstes en els apartats 2, 3 i 4 de l'article segon i en els articles tercer i quart d'aquesta disposició, seran presentats davant de les Direccions Territorials de Treball, i seran formulades en els impresos que facilitaran les Direccions esmentades, als quals s'acompanyarà la documentació complementària que s'hi indique, fent constar clarament l'ajuda sol·licitada.   
Les Direccions Territorials de Treball revisaran; verificaran els expedients. Quan l'expedient estiga incomplet, el sol·licitant, a requeriment de la Direcció Territorial de Treball corresponent, l'haurà de completar en el termini de deu dies, segons que estableix l'article 71 de la Llei de Procediment Administratiu.   
La Direcció Territorial corresponent incorporarà el seu informe a l'expedient i, una vegada completat, el remetrà a la Direcció General de Cooperació i Ocupació de la Conselleria de Sanitat, Seguretat Social i Treball. Aquesta Direcció General, segons l'expedient, podrà recaptar els informes complementaris que estimen necessaris per tal de resoldre millor La Direcció General de Cooperació i Ocupació adoptarà la resolució que s'escaiga, a la vista de l'expedient i de les necessitats reals que se'n desprenguen.   
Article sisé  
1. El seguiment i el control de les ajudes concedides segons aquesta disposició, es realitzaran a través dels serveis de la Conselleria de Sanitat, Seguretat Social i Treball i de la Inspecció Provincial de Treball i Seguretat Social.   
2. Per tal d'atendre les necessitats derivades de la concessió de les ajudes previstes en aquesta norma, hom comptarà amb els recursos transferits per l'Administració de l'Estat a la Comunitat Valenciana, en compliment del Reial Decret 268/1985, de 23 de gener, i de l'Ordre del Ministeri de Treball i Seguretat Social, de 12 de març de 1985 i amb els recursos previstos en la Llei 10/84, de 29 de desembre, de Pressupost de la Generalitat Valenciana per a 1985.   
DISPOSICIONS FINALS  
Primera  
La Conselleria de Sanitat, Seguretat Social i Treball resta autoritzada per al desenvolupament de les normes de procediment de tramitació de les ajudes que dispose aquest Decret.   
Segona  
En allò no previst en aquesta norma, serà d'aplicació l'Ordre del Ministeri de Treball i Seguretat Social de 12 de març de 1985.   
Tercera  
Aquesta disposició entrarà en vigor l'endemà de la publicació en el Diari Oficial de la Generalitat Valenciana.   
València, 27 de maig de 1985.   
El President de la Generalitat,  
JOAN LERMA I BLASCO  
El Conseller de Sanitat, Seguretat Social i Treball,  
MIQUEL A. MILLANA I SANSATURIO


Còpia Permalink ELI